Uff dr Fähri    Will-i hit Geburtstag fyr,  fahr-i uff em Rhy.  D'Fähri ich jo gar nit tyr.  Frehlig styg-i yy.    Fir zwai Batze hi und zrugg  isch e Gschänggli jo.  Himmelhoch isch d'Wettstaibrugg.  Fährimaa blyb stoh!    Doch sy Schiffli macht kai Rascht,  's Rad am Saili rollt.  's  Minschter ragt in d'Wulgge fascht.  D'Wulgge sind wie Gold.    D'Wälle spritze d'Fähri aa.  O, wie ruuscht dr Rhy!  Wott bis noch Amerika  in däm Schiffli sy!    Kommentar:    fyr = feier  Fähri = Rheinfähre  tyr = teuer  Wettstaibrugg = Wettsteinbrücke  Minschter = Basler Münster  Wulgge = Wolken    Geschrieben von Anna Keller (1879-1962)